cyanic-selkie/wikianc huggingface dataset:
গোসাইরহাট উপজেলা
অবস্থান ও আয়তন
এ উপজেলার উত্তরে ডামুড্যা উপজেলা ও ভেদরগঞ্জ উপজেলা, দক্ষিণে বরিশাল জেলার মুলাদী উপজেলা ও হিজলা উপজেলা, পূর্বে চাঁদপুর জেলার হাইমচর উপজেলা, পশ্চিমে মাদারীপুর জেলার কালকিনি উপজেলা।
প্রশাসনিক এলাকা
গোসাইরহাট উপজেলা ১টি পৌরসভা ও ৮টি ইউনিয়ন নিয়ে গঠিত।
পৌরসভা:
ইউনিয়ন সমূহ:
উল্লেখযোগ্য ব্যক্তিত্ব
তৎকালীন মুসলিম লীগের শাসনামলে এই উপজেলাতে আওয়ামী কে প্রতিষ্ঠা করা ছিলো, তার জন্য অনেক বিশাল ব্যাপার।
তিনি একজন স্বনামধন্য জমিদার পরিবারের সন্তান ছিলেন।
পাকিস্তান সরকারের আমলে তিনি নাম করা একজন ডাক্তার ছিলেন। তিনি স্বনামধন্য ইদিলপুর পাইলট উচ্চ বিদ্যালয় এর প্রধান শিক্ষক ছিলেন এবং পরে সেই বিদ্যালয়ের ম্যানেজিং কমিটির সভাপতির দায়িত্বও পালন করে।
নড়িয়া উপজেলা
নড়িয়া বাংলাদেশের শরীয়তপুর জেলার অন্তর্গত একটি উপজেলা।
অবস্থান ও আয়তন
এ উপজেলার মোট আয়তন ২০৩.৫৮ বর্গ কিলোমিটার। নড়িয়া উপজেলার উত্তরে জাজিরা উপজেলা, মুন্সীগঞ্জ জেলার লৌহজং উপজেলা ও টংগিবাড়ী উপজেলা, দক্ষিণে শরীয়তপুর সদর উপজেলা ও ভেদরগঞ্জ উপজেলা, পূর্বে ভেদরগঞ্জ উপজেলা ও পশ্চিমে জাজিরা উপজেলা।
প্রশাসনিক এলাকা
নড়িয়া উপজেলা ১টি পৌরসভা, ৯টি ওয়ার্ড, ৩৪টি মহল্লা, ১৪৮ মৌজা, ১৯০টি গ্রাম ও ১৪টি ইউনিয়ন পরিষদ নিয়ে গঠিত।
ইউনিয়ন সমূহ:
ইতিহাস
প্রাচীণকালে এ অঞ্চল তথা বৃহত্তর মাদারিপুর মহকুমার নাম ছিল ইদিলপুর যা কোটালিপাড়া অথবা চন্দ্রদ্বীপ রাজ্যের অন্তর্ভুক্ত ছিল। পরবর্তীতে বিক্রমপুরের অধীনে নাম ছিল কেদারপুর। বারোভূঁইয়ার বিপ্লবী চাঁদ রায় ও কেদার রায় (মৃ: ১৬০৩), দক্ষিণ বিক্রমপুরের আড়া ফুলবাড়িয়ায়(বর্তমান নদীতে বিলীন নড়িয়া উপজেলার অংশ) জন্মগ্রহণ করেন। কেদার রায় প্রতিষ্ঠা করেছিলেন রায়পুর নামের গ্রামটি। তাদের রায়বংশ অনুসারেই নাম হয়েছিল রায়পুর যা কয়েক শতাব্দী ধরে ছিল। সেই গ্রামের নাম এখন পুটিজুরি। আজ আর চাঁদ রায়, কেদার রায়দের কোন চিহ্নমাত্র নেই সেখানে। শুধু পাশের গ্রামে তাদের খনন করা দুটি বিশাল দীঘি রয়ে গেছে। এখনো দিগম্বরী দেবীর পূজা হয় সেখানে। তাই এই দিঘীগুলোর বর্তমান নাম দিগম্বরীর দীঘি। শুধু এই দীঘি দুটিই পদ্মার এপারে বারোভূঁইয়া কেদার রায়কে মনে রেখেছে। পদ্মায় ভেসে গেছে রায়পুরের ইতিহাস। কেদার রায়ের খনন করা দিগম্বরীর দিঘির একটু দূরেই এখনও কিছু পোড়া ইট নিয়ে দাঁড়িয়ে আছে একটা বাড়ি। সেখানে এখন অন্য লোকের বসতি। স্থানীয় লোকেরা বাড়িটাকে বলে ‘ভিয়া বাড়ি’। আসলে ‘ভুঁইয়া বাড়ি’ মানুষের মুখে মুখে অপভ্রংশ হতে হতে ‘ভিয়া বাড়ি’ হয়ে গেছে।
কেদার রায় কেদারপুরে বাসস্থান তৈরী করতে চেয়েছিলেন। কিছু কাজ সমাপানান্তে তারমৃত্যু হওয়াতে উহ পরিত্যক্ত হয়। বাড়ির চতুষ্পার্শ্বে যে পরিখা খনন করতেছিলেন তার ভগ্নাবশেষ এখনও বিদ্যমান। ইহাকে কেদার রায়ের বাড়ির বেড় (পরিখা) বলে।
ফতেজঙ্গপুরে মান সিংহ র নেতৃত্বাধীন মোঘল বাহিনী ও রাজা কেদার রায়ের প্রতিরোধকারী বাহিনীর মধ্যে ভয়ঙ্কর যুদ্ধ হয়। প্রাচীন নাম শ্রীনগর। মুঘল সেনাপতি মানসিংহ যখন বিক্রমপুর আক্রমণ করেন তখন তার সহযোগী যোদ্ধাগণ এখানকার রাজা কেদার রায় কর্তৃক পরাস্ত হয়ে শ্রীনগরে আশ্রয় নিয়েছিলেন। মানসিংহ তাদেরকে উদ্ধারের জন্য তার সেনাবাহিণী প্রেরণ করেন। ফলে প্রচন্ড যুদ্ধ সংঘঠিত হয়। তিনি মোগলদের জয়ের চিহ্ন স্বরুপ মানসিংহ সেখানে ফতেজঙ্গপুর দুর্গ নির্মান করেন এবং শ্রীনগরের নাম পরিবর্তন করে ফতেজঙ্গপুর রাখেন। এখানে নাককাটা বাসুদেবের প্রস্থর মূর্তি আছে। তথাপি কেদার রায়ের মৃত্যুর পর সম্রাট জাহাঙ্গীরের আমলে বাংলার গভর্ণর ইসলাম খার (১৬০৮-১৬১৩) সময়েই মূলতঃ এ দেশে মুগল রাজত্বের ভিত্তি হয়। তখন হতেই মাদারিপুর অঞ্চলসহ বাংলার এ এলাকা মুগলদের পতন পর্যন্তই তাদের দখলে ছিল। ইসলাম খানের পর একুশজন গভর্নর ১৬১৩ হতে ১৭৫৭ পর্যন্ত এ অঞ্চল শাসন করেন। ১৭৫৭ সালের সেই পলাশির মর্মান্তিক পরিণতির পূর্ব পর্যন্ত নবাব সিরাজউদ্দৌলা বাংলার স্বাধীন নওয়াব হিসেবে ক্ষমতায় অধিষ্ঠিত ছিলেন।
জনসংখ্যা
জনসংখ্যা: ২,৩১৬৪৪ জন(প্রায়) পুরুষ: ১,০৯৯৬৭ জন(প্রায়) মহিলা: ১,২১৬৭৭ জন(প্রায়) লোক সংখ্যার ঘনত্ব: ৯৩৯ (প্রতি বঃ কি.মি.)।
শিক্ষার হার: ৫৬.৪৩%
শিক্ষা প্রতিষ্ঠান:- ১. নড়িয়া মডেল সরকারি প্রাথমিক বিদ্যালয় ২. পাচক সরকারি প্রাথমিক বিদ্যালয় ৩. ভোজেশ্বর সরকারি প্রাথমিক বিদ্যালয় ৪. মশুরা সরকারি প্রাথমিক বিদ্যালয়
অকাল তখত
অকাল তখত (ਅਕਾਲ ਤਖ਼ਤ, অর্থঃ শাশ্বত সিংহাসন, বা, কালাতীত এক সিংহাসন) হচ্ছে শিখ ধর্মের পাঁচটি তখত (ক্ষমতার আসন) সমূহের একটি। এটি ভারতের পাঞ্জাবের অমৃতসর জেলার হরমন্দির সাহিব (স্বর্ণমন্দির) কমপ্লেক্সে অবস্থিত, যা নতুন দিল্লি থেকে উত্তর-পশ্চিমে অবস্থিত। গুরু হরগোবিন্দ সাহিব ন্যায়বিচার ও সমসাময়িক বিষয়গুলো বিবেচনার জায়গা হিসেবে এই তখতের প্রতিষ্ঠা করেন; এটি জাঠেদার, যিনি শিখদের মুখপাত্র এবং খলসা (শিখদের সমষ্টিগত দল) পার্থিব কর্তৃপক্ষের সর্বোচ্চ আসন। শিখদের বর্তমান জাঠেদারের নাম সিং সাহিব গৈনি গুরবচন সিং খালসা।
ইতিহাস
thumb|upright=1.2|গুরু নানক গুরু উৎসবে, আলোকিত অকাল তখত, হরমন্দির সাহেব কমপ্লেক্স, অমৃতসর. thumb|upright=1.2|অকাল তখত এবং হরমন্দির সাহিব, অমৃতসর, পাঞ্জাব, ভারত। অকাল তখতের নির্মাণ রাজনৈতিক সার্বভৌমত্বের প্রতীক এবং যেখানে আধ্যাত্মিক এবং শিখ মানুষের সময়গত উদ্বেগের সুরাহা করা যেতে পারে এমন একটি জায়গা হিসেবে শিখদের ষষ্ঠ গুরু, গুরু হরগোবিন্দ এর প্রতিষ্ঠা করেন।
১৮ শতাব্দীতে আহমদ শাহ দুররানি এবং মাসা রাঞ্জার অকাল তখত ও হরমন্দির সাহিব এর উপর ক্রমান্বয় আক্রমণে নেতৃত্বদান করেন। মহারাজা রঞ্জিৎ সিংহের সেনাপতি হরি সিং নালওয়া অকাল তখতকে স্বর্ণ দ্বারা অলঙ্কৃত করেন। ১৯৮৪ সালের ৪ঠা জুন ভারতীয় সেনাবাহিনী কর্তৃক অপারেশন ব্লু স্টার চলাকালীন অকাল তখতের প্রচুর ক্ষতিশাধন হয়।
নকশা
এই অকাল তখত নির্মিত হয়েছিল প্রশস্ত খোলা স্থানের মধ্যে, একটি ঢিপিতে। এই স্থানটিতে হরগোবিন্দ, শিশু বয়সে খেলা করতেন। মূল তখত ছিল ৩.৫মিটার(১১ ফিট) উচ্চ, একটি সমতল জায়গা, যেটিতে, হরগোবিন্দ আবেদন পত্র গ্রহণ ও বিচার পরিচালনার করার জন্য আদালতে বসতেন। তিনি ছাতা এবং চামর ইত্যাদি রাজকীয় পরিচয়চিহ্ন দ্বারা বেষ্টিত থাকতেন। পরে সেখানে মার্বেল স্তম্ভ এবং সোনালী আভ্যন্তরীন অংশের উপর নির্মিত একটি উন্মুক্ত অর্ধবৃত্তাকার কাঠামো ছিল। এছাড়া ইউরোপীয়দের চিত্রিত করা সভাগৃহ ছিল।
আধুনিক ভবনটি একটি সোনার পাতে মোড়া গম্বুজ সমেত, মার্বেলে বাঁধান একটি পাঁচ তলা মহল। এর তিনটি তলা ১৭০০ সালে রঞ্জিত সিং নির্মাণ করান। বর্তমান কালের পুনঃর্নির্মাণের সময়,হরমন্দির নির্মাণের পরবর্তী সময়ের, চুন পলস্তারায় আঁকা একটি আলংকারিক স্তর পাওয়া গেছিল, যেটি মূল কাঠামোর অঙ্গ হতে পারে।
৯৫২
৯৫২ গ্রেগরীয় বর্ষপঞ্জির একটি অধিবর্ষ।
লেগোস
লেগোস নাইজেরিয়ার সর্বাধিক জনবহুল শহর ও আফ্রিকার বৃহত্তম শহর। মূল শহরটিতে ২০২১ সালের হিসাবে ১,৪৮,৬২,০০০ জন জনসংখ্যার সাথে লেগোস মহানগরীর মোট জনসংখ্যা ২১.৩ মিলিয়ন। এটি কায়রোর পরে আফ্রিকার দ্বিতীয় বৃহত্তম মহানগর অঞ্চল। লেগোস সমগ্র আফ্রিকার জন্য একটি প্রধান আর্থিক কেন্দ্র এবং এটি লেগোস রাজ্যের অর্থনৈতিক কেন্দ্র। অতিমহানগরীটিতে (মেগাসিটি) আফ্রিকার চতুর্থ সর্বোচ্চ জিডিপি এবং এই মহাদেশের বৃহত্তম ও ব্যস্ততম সমুদ্রবন্দর রয়েছে। এটি বিশ্বের দ্রুত বর্ধমান শহরগুলির মধ্যে একটি।
লেগোস প্রথমদিকে পশ্চিম আফ্রিকার ইওরুবার আওরি উপজাতির আবাসস্থল হিসাবে আত্মপ্রকাশ করে এবং পরবর্তীতে দ্বীপসমূহের সমন্বয়ের ভিত্তিতে একটি বন্দর নগরী হিসাবে আবির্ভূত হয়, যা বর্তমানের লেগোস দ্বীপ, এতি-ওসা, আমুও-ওডোফিন ও আপাপায়ের স্থানীয় সরকার অঞ্চলসমূহ (এলজিএ) মধ্যে অন্তর্ভুক্ত রয়েছে। লেগোস লেগুনের মোহনার দক্ষিণ পশ্চিমে আটলান্টিক মহাসাগর থেকে বাধা দ্বীপ ও পূর্ব-পশ্চিমে ১০০ কিলোমিটার (৬২মাইল) পর্যন্ত প্রসারিত বার সৈকতের মতো লম্বা বালির চর দ্বারা সুরক্ষিত দ্বীপসমূহ খাঁড়ি দ্বারা পৃথক। দ্রুত নগরায়ণের কারণে, এই শহরটি লেগুনের পশ্চিমে প্রসারিত হয়ে বর্তমান লেগোস মূলভূখণ্ড, অজেরোমি-ইফেলোডুন ও সুরুলেরকে অন্তর্ভুক্ত করেছে। এর ফলে লেগোসকে দুটি প্রধান অঞ্চলে শ্রেণিবিন্যাস করা হয়: দ্বীপ, যা মূল ভূখণ্ড হিসাবে পরিচিত অঞ্চলে প্রসারিত হওয়ার আগে লগোসের প্রাথমিক শহর ছিল। এই শহর অঞ্চলটি ১৯৬৭ সালে লেগোস রাজ্য গঠনের আগ পর্যন্ত সরাসরি যুক্তরাষ্ট্রীয় সরকার কর্তৃক পরিচালিত হত, যার ফলে লেগোস শহরকে বর্তমান সাতটি স্থানীয় অঞ্চলে (এলজিএ) বিভক্ত করা হয়েছিল এবং তৎকালীন পশ্চিমাঞ্চলীয় অঞ্চল থেকে অন্যান্য শহর যুক্ত (যা বর্তমানে ১৩ টি এলজিএ গঠন করে) হয় এবং এই রাজ্যটি তৈরি হয়।
১৯১৪ সালে একত্রীকরণ করার পর থেকে লোগোস শহরটি নাইজেরিয়ার রাজধানী, লেগোস রাজ্য গঠিত হওয়ার পরে শহরটি রাজ্যেরও রাজধানী হয়ে ওঠে। তবে, পরে রাজ্য রাজধানীটি ১৯৯৭ সালে ইকেজায় স্থানান্তরিত হয় এবং যুক্তরাষ্ট্রীয় রাজধানী ১৯৯১ সালে আবুজাতে স্থানান্তরিত হয়। যদিও লেগোসকে এখনও বিস্তৃতভাবে একটি শহর হিসাবে চিহ্নিত করা হয়, বর্তমানের লেগোস, "মেট্রোপলিটন লেগোস" নামে পরিচিত এবং সরকারিভাবে "লেগোস মেট্রোপলিটন অঞ্চল" নামে পরিচিত  একটি নগর সমষ্টি বা পৌরপুঞ্জ, যা লেগোস রাজ্যের রাজ্যের রাজধানী ইকেজা সহ ১৬ টি এলজিএ নিয়ে গঠিত। এই পৌরপুঞ্জটি লেগোস রাজ্যের মোট জমি ক্ষেত্রের ৩৭%, তবে রাজ্যের মোট জনসংখ্যার প্রায় ৮৫% নিয়ে গঠিত।
মেট্রোপলিটন লেগোসের সঠিক জনসংখ্যা নিয়ে বিতর্ক রয়েছে। ২০০৬ সালের যুক্তরাষ্ট্রীয় আদমশুমারির তথ্য অনুসারে, এই পৌরপুঞ্জের জনসংখ্যা ছিল প্রায় ৮ মিলিয়ন। তবে, এই পরিসংখ্যানটি লেগোস রাজ্য সরকার দ্বারা বিতর্কিত হিসাবে চিহ্নিত হয়, যার ফলে পরবর্তী সময়ে রাজ্য সরকার কর্তৃক নিজস্ব জনসংখ্যার তথ্য প্রকাশিত হয় এবং লেগোস মহানগর অঞ্চলের জনসংখ্যা প্রায় ১৬ মিলিয়ন হিসাবে নির্ধারিত হয়। বেসরকারী পরিসংখ্যানসমূহ ২০১৫ সালে "বৃহত্তর মহানগরীয় লেগোস"-এর জনসংখ্যাকে প্রায় ২১ মিলিয়ন নির্ধারণ করে, যার মধ্যে লেগোস ও প্রায় ওগুন রাজ্য পর্যন্ত প্রসারিত আশেপাশের মেট্রো অঞ্চল রয়েছে।
৯৫৩
৯৫৩ গ্রেগরীয় বর্ষপঞ্জির একটি সাধারণ বছর।
গুফি অ্যাডভেঞ্চার্স
গুফি এডভেঞ্চার্স ডিজনি কমিক কর্তৃক প্রকাশিত একটি হাস্যরসাত্মক বইয়ের নাম। এই কমিকটির আসল চরিত্র হচ্ছে গুফি (লম্বাটে একটি কুকুর)। বইটিতে বিভিন্ন ধরনের কৌতুকপূর্ণ ঘটনা দেখা যায় যার মূলে থাকে গুফি চরিত্রটি। এপ্রিল ১৯৯০ থেকে আগস্ট ১৯৯১ পর্যন্ত গুফি এডভেঞ্চার্সের মোট ১৭টি সংস্করণ বের হয়েছে যা সম্পাদনা করেছেন ডেভিড সেইডম্যান।
গুফি এডভেঞ্চার একটি নিয়মিত কমিক বই ছিল। কিন্তু ডিজনি কমিক বইটিকে বাতিল করার সিদ্ধান্ত নেয়। এর কারণ হিসেবে অনুমান করা হয় বইটির কম জনপ্রিয়তা। খুব বেশি পাঠক বইটি পড়তো না।
বইটির প্রতিটি সংস্করণে ইতিহাস কিংবা কল্পবিজ্ঞান নিয়ে কৌতুক কিংবা পপ সংস্কৃতি লক্ষণীয় ছিল। আবার কিছু সংস্করণ অন্যান্য কমিক বইয়ের নকল কিংবা অনুবাদ হতে তৈরি হতো।
যদিও গুফি সিরিজ বাতিল করা হয় তবুও ওয়াল্ট ডিজনি র বিভিন্ন কমিক ও গল্পে গুফিকে দেখা যায়। যেমনঃ ডোনাল্ড এন্ড মিকি, ডোনাল্ড ডাক এন্ড মিকি মাউস, ওয়াল্ট ডিজনি জায়ান্ট।
সংস্করণের তালিকা
১. বালবোয়া ডে গুফি এবং গুফি ফ্রাংকেন্সটাইন পর্ব ১
২. গুফি ফ্রাংকেন্সটাইন পর্ব ২, গুফি পিয়েরি এট দ্য নর্থ পোল এবং গুফ ব্রাদার্স এট কিটি হ্যাওক।
৩. কভার্ড ওয়াগন্স হো এবং আলেক্সান্ডার গুফ।
৪. দ্য গ্রেট গুফিডিনি
৫. স্যার গুফ এন্ড নাইটস অফ দ্য স্কোয়ার টেবিল এবং ফার্স্ট গুফ অন দ্য মুন
৬. সুপার গুফ অ্যান্ড দ্য থিফ অফ জানজিপার
৮. গুফি ওয়াশিংটন আওয়ার ন্যাশন্স ফ্লাওন্ডার, এ গুফি লুক অ্যাট দা মুভিস এবং স্টার গুফ
৯. দ্যা নেফস গুফ.. জেমস গুফ
১০. গুফি সামুরাই এবং এ গুফি লুক এট দ্য ডোর্স
১২. আরিজোনা গুফ এবং দ্য লস্ট এজটেক টেম্পল পর্ব ১ ও পর্ব ২
১৩. আলেক্সান্ডার গুফ দ্য আর্লি ইয়ার্স
১৪. সুপার গুফ ভার্সেস দ্য কোল্ড রে
১৫. শিয়ারলাক গুফ এন্ড দ্যা গিগ্লিং ঘোস্ট অফ নোটেনি মুর এবং দ্য গুফি উল্ফম্যান
লাস-রাব-গ্লিং-পা
লাস-রাব-গ্লিং-পা (১৮৫৬- ১৯২৬) তিব্বতী বৌদ্ধধর্মের র্ন্যিং-মা ধর্মসম্প্রদায়ের একজন লুক্কায়িত প্রাচীন গ্রন্থের আবিষ্কারক বা গ্তের-স্তোন ছিলেন।
জন্ম ও শিক্ষা
লাস-রাব-গ্লিং-পা ১৮৫৬ খ্রিষ্টাব্দে তিব্বতের খাম্স অঞ্চলের ন্যাগ-রোং উপত্যকায় এক অভিজাত পরিবারে জন্মগ্রহণ করেন। তার পিতার নাম ছিল ঝি-বা-দার-র্গ্যাস  এবং মাতার নাম ছিল ও-র্গ্যান-স্গ্রোল-মা । পিতামাতার একমাত্র পুত্র হওয়ার কারণে তার পিতা তাকে বৌদ্ধ ভিক্ষু হওয়ার অনুমতি প্রদান করেননি। চৌদ্দ বছর বয়সে শারীরিক ভাবে অসুস্থ হওয়ায় এক লামার উপদেশে তিনি তীর্থযাত্রা করেন ও পিতার অনুমতিতে তিনি ফ্যো-ফু  বৌদ্ধ আশ্রমে যোগ দিয়ে নিজের স্বাস্থ্য উদ্ধার করেন। এরপর তিনি গার বৌদ্ধ আশ্রমে 'খ্রুল-ঝিগ-ব্চোম-ল্দান-র্দো-র্জে  নামক এক র্ন্যিং-মা ভিক্ষুর নিকট শিক্ষালাভ করেন। কুড়ি বছর বয়সে তিনি পে-মা-ত্শাংস-পা'ই-দ্রাব-বা  এবং ত্শে-দ্বাং-রিগ-'দ্জিন-র্গ্যা-ম্ত্শো  নামক দুই ভিক্ষুর নিকট শিক্ষালাভ করেন। এছাড়া স্ম্যো-শুল-লুং-র্তোগ্স-ব্স্তান-পা'ই-ন্যি-মা, ন্যাগ-ব্লা-পে-মা-ব্দুদ-'দুল , দ্পাল-স্প্রুল-ও-র্গ্যান-'জিগ্স-মেদ-ছোস-ক্যি-দ্বাং-পো , 'জাম-দ্ব্যাংস-ম্খ্যেন-ব্র্ত্সে'-দ্বাং-পো , 'জু-মি-ফাম-র্গ্যা-ম্ত্শো , 'জিগ্স-মেদ-য়োন-তান-ম্গোন-পো  প্রভৃতি বিখ্যাত লামারা তার শিক্ষক ছিলেন।
ত্রয়োদশ দলাই লামার সঙ্গে সম্পর্ক ও জুতোর কাহিনী
১৮৮৮ খ্রিষ্টাব্দে ত্রয়োদশ দলাই লামার আমন্ত্রণে তিনি লাসা যাত্রা করে তাকে শিক্ষা প্রদান করেন। ত্রয়োদশ দলাই লামা পরবর্তীকালে তার একজন গুরুত্বপূর্ণ পৃষ্ঠপোষক হিসেবে লুক্কায়িত গ্রন্থ আবিষ্কারে তাকে সহায়তা করেন। ১৮৯০ খ্রিষ্টাব্দে লাস-রাব-গ্লিং-পা পদ্মসম্ভব দ্বারা লুক্কায়িত কিছু সম্পদ এবং ১৮৯৫ খ্রিষ্টাব্দে য়াং-স্ন্যিং-স্পু-গ্রি নামক বজ্রকীলয় সম্পদ আবিষ্কার করেন। ১৯০০ খ্রিষ্টাব্দে ত্রয়োদশ দলাই লামা লক্ষ্য করেন যে, লাস-রাব-গ্লিং-পা দ্বারা প্রদত্ত একজোড়া জুতো পরে থাকার কারণে তিনি অসুস্থ হয়ে পড়ছিলেন। এই জুতোজোড়া পরীক্ষা করে দেখা যায়, যে তার শুকতলার ভেতরে একটি ঘাতক মন্ত্র লুকোনো রয়েছে। লাস-রাব-গ্লিং-পাকে এই ব্যাপারে জিজ্ঞাসাবাদ করা হলে তিনি নিজেকে নিরপরাধ ঘোষণা করে বলেন যে এই জুতো পড়লে তার নাক থেকে রক্তপাত হয় এবং ন্যাগ-রোং অঞ্চলের একজন জাদুকরী ক্ষমতা সম্পন্ন লামা তাকে এই জুতোজোড়া উপহার দিয়েছিলেন। সেই লামা তদন্তে স্বীকার করে যাবতীয় দোষ প্রাক্তন রাজপ্রতিনিধি নবম দে-মো ঙ্গাগ-দ্বাং-ব্লো-ব্জাং-'ফ্রিন-লাস-রাব-র্গ্যাসের ওপর চাপিয়ে দেন এবং লাস-রাব-গ্লিং-পা দোষমুক্ত হন।
অবদান
১৯০৪ খ্রিষ্টাব্দে ব্রিটিশদের তিব্বত অভিযান শুরু হলে লাস-রাব-গ্লিং-পা লাসা ছেড়ে খাম্স অঞ্চলে পলায়ন করেন এবং সেখানে খাস-দ্মার  বৌদ্ধবিহার স্থাপন করেন। তিনি তিব্বতের বেশ কয়েকটি স্থান থেকে প্রাচীন লিক্কায়িত সম্পদগুলি আবিষ্কার করেন এবং তার আবিষ্কৃত পুস্তকগুলি প্রকাশবার ব্যবস্থা করেন। থুব-বস্তান-ছোস-ক্যি-র্দো-র্জে  নামক পঞ্চম র্দ্জোগ্স-ছেন-গ্রুব-দ্বাং  এবং 'জিগ্স-মেদ-ব্স্তান-পা'ই-ন্যি-মা  নামক তৃতীয় র্দো-গ্রুব-ছেন রিন-পো-ছে  উপাধিধারী লামারা তার উল্লেখযোগ্য শিষ্য ছিলেন।
ডামুড্যা উপজেলা
ডামুড্যা বাংলাদেশের শরীয়তপুর জেলার অন্তর্গত একটি উপজেলা।
অবস্থান ও আয়তন
উত্তরে ভেদরগঞ্জ উপজেলা,দক্ষিণে গোসাইরহাট উপজেলা, পূর্বে গোসাইরহাট উপজেলা, পশ্চিমে মাদারীপুর জেলার কালকিনী উপজেলা ও শরীয়তপুর সদর উপজেলা।
প্রশাসনিক এলাকা
সাতটি ইউনিয়ন ও একটি পৌরসভা নিয়ে ডামুড্যা উপজেলা গঠিত।
জনসংখ্যার উপাত্ত
মোট জনসংখ্যা ১,১৬,৬৪৩ জন (প্রায়); এর মধ্যে পুরুষ ৫৭,৭১৬ জন (প্রায়) এবং মহিলা ৫৮,৯২৭ জন (প্রায়)।
নাঙ্গলকোট পৌরসভা
অবস্থান ও সীমানা
নাঙ্গলকোট উপজেলার মধ্যাংশে নাঙ্গলকোট পৌরসভার অবস্থান। এ পৌরসভার পশ্চিমে হেসাখাল ইউনিয়ন, উত্তরে মক্রবপুর ইউনিয়ন, উত্তর-পূর্বে রায়কোট দক্ষিণ ইউনিয়ন এবং পূর্বে ও দক্ষিণে মৌকরা ইউনিয়ন অবস্থিত।
ইতিহাস
নাঙ্গলকোট উপজেলার ৫নং নাঙ্গলকোট ইউনিয়ন এর দক্ষিণ-পূর্বাংশ নিয়ে নাঙ্গলকোট পৌরসভা প্রতিষ্ঠিত হয়। ফলে নাঙ্গলকোট ইউনিয়নকে বিলুপ্ত করে পৌরসভার উত্তরের অংশ ৫নং মক্রবপুর ইউনিয়ন এবং পশ্চিমের অংশ ১২নং হেসাখাল ইউনিয়ন নামে দুইটি আলাদা ইউনিয়ন গঠন করা হয়।
প্রশাসনিক এলাকা
নাঙ্গলকোট পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম নাঙ্গলকোট থানার আওতাধীন। এটি জাতীয় সংসদের ২৫৮নং নির্বাচনী এলাকা কুমিল্লা-১০ এর অংশ।
দর্শনীয় স্থান
ধাতিশ্বর কেন্দ্রীয় ঈদগাহ
স্ট্রেঞ্জ টেলস্‌ (পাল্প ম্যাগাজিন)
স্ট্রেঞ্জ টেলস্‌ (প্রচ্ছদে স্ট্রেঞ্জ টেলস্‌ অ্যান্ড মিস্ট্রি অব টেরর প্রদর্শিত হচ্ছে) ছিল যুক্তরাষ্ট্র থেকে প্রকাশিত একটি পাল্প ম্যাগাজিন। ক্লেটন পাবলিকেশনস প্রকাশিত এই ম্যাগজিনটি ১৯৩১ থেকে ১৯৩৩ সাল পর্যন্ত নিয়মিতভাবে প্রকাশিত হত। এটি কল্পনা ও অপার্থিব কল্পকাহিনী ধরনের লেখার উপর গুরুত্বারোপ করত। এই ম্যাগজিনটি ওয়্যার্ড টেলস ম্যাগাজিনের অন্যতম প্রতিযোগী ছিল। এই বিষয়ভিত্তিক ম্যাগাজিনসমূহের মধ্যে ওয়্যার্ড টেলস্‌ ঐ সময়ে ব্যাপক জনপ্রিয় ছিল।
ম্যাগাজিনটি নানা বিখ্যাত লেখনী প্রকাশ করেছে, তন্মধ্যে জ্যাক উইলিয়ামসনের "উলফস্‌ অভ ডার্কনেস", রবার্ট ই. হাওয়ার্ড ও ক্লার্ক অ্যাশটন স্মিথ এর গল্পগুলো উল্লেখযোগ্য। তবে পরবর্তীতে ক্লেটন দেউলিয়া হয়ে যাওয়ায় ম্যাগাজিনের প্রকাশনা বন্ধ করে দেয়া হয়। তখন ওয়াইল্ডসাইড প্রেস সাময়িকভাবে এ পরিস্থিতি থেকে বাঁচিয়ে তোলে। পরবর্তীতে ২০০৩ থেকে ২০০৭ সালের মধ্যে এই প্রকাশনা সংস্থা রবার্ট এম. প্রিন্সের সম্পাদনায় ম্যাগাজিনটির পরবর্তী ৩টি সংখ্যা প্রকাশ করে।
প্রকাশনা ইতিহাস এবং বিষয়
বিংশ শতকের অনেক ম্যাগাজিনেই কল্পনা এবং অদ্ভুত বিষয়ভিত্তিক লেখনীগুলো স্থান পায়। এদের মধ্যে ওয়্যার্ড টেলস্‌ সর্বপ্রথম এই ধরনের ম্যাগাজিন প্রকাশ করে, ১৯২৩ সালে। ১৯৩০’র মধ্যে এটি এই বিষয়ভিত্তিক ম্যাগাজিনসমূহের মধ্যে শীর্ষস্থান দখল করে নেয়। ১৯৩১ সালে ক্লেটন পাবলিকেশন্স থেকে প্রকাশিত স্ট্রেঞ্জ টেলস্‌ সরাসরিভাবে ওয়্যার্ড টেলস্‌-এর সাথে প্রতিদ্বন্দ্বিতায় লিপ্ত হয়। স্ট্রেঞ্জ টেলস্‌ প্রকাশিত হত হ্যারি বেটসের সম্পাদনায়, যিনি ক্লেটনের অ্যাসটাউন্ডিং স্টোরিজ অব সুপার সায়েন্স ম্যাগাজিনটিরও সম্পাদক ছিলেন। অ্যাসটাউন্ডিং স্টোরিজ অব সুপার সায়েন্স এর আগের বছর থেকে তার প্রকাশনা শুরু করে। স্ট্রেঞ্জ টেলস্ প্রথমে একটি ফ্যান্টাসি ম্যাগাজিন হিসেবে চালু হয়েছিল, কিন্তু ওয়্যার্ড টেলস্-এর মত প্রায়শই এটি বৈজ্ঞানিক কল্পকাহিনিমূলক লেখা প্রকাশ করতে থাকে। এর মূল দৃষ্টি ছিল রোমাঞ্চকর গল্পগুলোর প্রতি, এর প্রতিদ্বন্দ্বির মত বিচিত্র ঘরানার গল্পের প্রতি নয়। এ ম্যাগাজিনটির নাম হবার কথা ছিল স্ট্রেঞ্জ স্টোরিজ, তবে ম্যাকফাডেন পাবলিকেশন্স এই শিরোনামের বিরুদ্ধে চ্যালেঞ্জ করে এবং ক্লেটনকে বাধ্য করে নাম পরিবর্তন করতে/ম্যাকফাডেন পাবলিকেশন্স থেকেই ১৯২৯ সালে ট্রু স্ট্রেঞ্জ স্টোরিজ ম্যাগাজিনটি প্রকাশিত হত।
বেটস্ প্রতি শব্দের জন্য ২ সেন্ট করে দিতেন, যা ওয়্যার্ড টেলস্ থেকে অনেক বেশি ছিল। ফলে স্ট্রেঞ্জ টেলস্ ঐ সময়ের অনেক খ্যাতনামা লেখকের দৃষ্টি আকর্ষণ করতে সমর্থ হয়। কিছু নামকরা লেখার মধ্যে জ্যাক উইলিয়ামসনের "উল্ফস অব ডার্কনেস", হুগ বি. কেইভের "মুর্গানস্ট্রাম" এবং হেনরি এস. হোয়াইটহেডের "ক্যাসিয়াস" অন্যতম। ক্লার্ক অ্যাশটন স্মিথ এ ম্যাগাজিনে মোট পাঁচটি গল্প লেখেন। তন্মধ্যে "দ্য রিটার্ন অব দ্য সর্সারার" একটি, যা প্রথম সংখ্যাতেই প্রকাশিত হয়। এছাড়াও এডমন্ড হ্যামিলটন ও অগাস্ট ডারলিথ প্রমুখ লেখকগণও এই ম্যাগাজিনে তাদের লেখা প্রকাশ করেছিলেন। কিছু কিছু লেখা বাতিলও হয়, যেমন "দ্য থিং অন দ্য রুফ" ও "দ্য হরর ফ্রম ফ্য মাউন্ড" অন্যতম, যা পরবর্তীতে ওয়্যার্ড টেলস্ ম্যাগাজিনে প্রকাশিত হয়। "দ্য পিপল অব দ্য ডার্ক" গল্পটি প্রথমে বাতিল করে দিলেও পরবর্তীকালে পুনঃপর্যালোচনা করে বেটস্ এ গল্পটিকে নির্বাচন করেন এবং পরবর্তীতে জুন, ২০১২ সংখ্যায় প্রকাশিতও হয়। হাওয়ার্ড বেটসের কাছে "দ্য ভ্যালি অব দ্য লস্ট" গল্পটিও দিয়েছিলেন, কিন্তু পরবর্তীতে ক্লেটন দেউলিয়া হওয়ায় তা আর প্রকাশ করা হয়ে ওঠেনি, এবং পরবর্তীতে সুদীর্ঘ বিরতির পরে ১৯৬০'এর দিকে তা প্রকাশিত হয়। এইচ. পি. লাভক্র্যাফট ১৯৩১ সাল পর্যন্ত বেটসের কাছে একাধিক গল্প পাঠালেও স্ট্রেঞ্জ টেলসে প্রকাশিত তার একমাত্র লেখা ছিল হেনরি হোয়াইটহেডের "দ্য ট্র্যাপ", যার একটি অংশ লাভক্র্যাফট ছদ্মনামে লেখেন। ১৯৩২-এর সংখ্যায় এটি প্রকাশিত হয়। লাভক্র্যাফটের একটি চিঠিতে তিনি আর স্ট্রেঞ্জ টেল্জ অবদান রাখবেন না বলে লেখেন, কারণ হিসেবে বলেন "বেটস্ আমাকে সম্পাদকের ঘষামাজা ও সংশোধন থেকে মুক্তির নিশ্চয়তা দিতে পারেননি," তবে অন্যান্য কিছু অপ্রকাশিত লেখা থেকে জানা যায় যে তাঁর গল্পগুলো খুব বেশি ভাবালু ধরনের ছিল। গল্পগুলোতে রোমাঞ্চেরও কিছুটা অভাব ছিল। লাভক্র্যাফট বিষয়টিকে গুরুত্ত্বের সাথে দেখেননি, তবে তার চিঠিগুলোতে বেটস্ ও ক্লেটনের প্রতি তার তীব্র রোষ প্রকাশিত হয়। ম্যাগাজিনের সাতটি সংখ্যার প্রচ্ছদই হ্যান্স ওয়েসোলস্কি করেন। এখানে তিনি তার পেশাগত নাম "ওয়েসো" ব্যবহার করেন। বৈজ্ঞানিক কল্পকাহিনির ঐতিহাসিক রবার্ট ওয়েইনবার্গ দাবি করেন, স্ট্রেঞ্জ টেলস তার সংক্ষিপ্ত জীবদ্দশার মধ্যে ওয়্যার্ড টেলস্ ম্যাগাজিনের চেয়ে বিষয়গতভাবে উন্নত ছিল। মাইক অ্যাশলি ম্যাগাজিনটিকে ওয়্যার্ড টেলসের উত্তম প্রতিদ্বন্দ্বী বলে আখ্যায়িত করেন।
২০০৩ থেকে ২০০৭ সালের মধ্যে ওয়াইল্ডসাইড প্রেস আরো ৩টি সংখ্যা প্রকাশ করে। তারিখবিহীন এ সংখ্যাগুলোর নম্বর দেয়া হয় ৮ থেকে ১০। রবার্ট এম. প্রাইস এ ম্যাগাজিনগুলোর সম্পাদক ছিলেন। এতে এল. স্প্রাগ দে ক্যাম্প, রিচার্ড লুপোফ ও জন বেটানকোর্ট প্রমুখ লেখকদের লেখা প্রকাশিত হয়। সেইসাথে ই. হফম্যান প্রাইসের "দ্য ডেভিলস্ ক্রিপ্ট" লেখাটিও পুনঃমুদ্রিত হয়। "দ্য ডেভিলস ক্রিপ্ট" গল্পটি এর আগে স্ট্রেঞ্জ ডিটেকটিভ স্টোরিজ ম্যাগাজিনে প্রকাশিত হয়।
গ্রন্থ বিবরণী
পুরো শিরোনাম ছিল স্ট্রেঞ্জ টেলস্ অব মিস্ট্রি এন্ড টেরর, এবং মাঝেমধ্যেই ম্যাগাজিনটি এই নামে প্রকাশিত হত। প্রতিটি সংখ্যাই ১৪৪ পৃষ্ঠার ছিল এবং মূল্য ছিল US$0.25। এই সাতটি সংখ্যা দুইটি দুইটি করে মোট তিনটি খণ্ডে এবং শেষেরটি অপর একটি খণ্ডে প্রকাশিত হয়। ১৯৭৬ সাল থেকে ওডিসি প্রেস হতে ফ্যাক্সিমাইল ধারার এ ম্যাগাজিনের পুনঃমুদ্রণ হয়। ডায়ান হাওয়ার্ড, উইলিয়াম এইচ. ডেসমন্ড, জন হাওয়ার্ড এবং রবার্ট কে. উইয়েনার প্রমুখ এর সম্পাদক ছিলেন। অধিকন্তু প্রথম চারটি সংখ্যার সবকটি গল্পগুলোই (বিশেষ করে শেষের দুইটি) রবার্ট এ. ডব্লিউ. লাউনডেস সম্পাদিত চারটি ম্যাগাজিনেঃ ম্যাগাজিন অব হরর, স্টারটেলিং মিস্ট্রি স্টোরিজ, ওয়্যার্ড টেরর টেলস্ এবং বিজারে ফ্যান্টাসি টেলসে ১৯৬০-এর মধ্যভাগ থেকে ১৯৭০-এর প্রথম দিক পর্যন্ত প্রকাশিত হয়।
ওয়াইল্ডসাইড প্রেসের পুনরুজ্জ্বীবিত সংখ্যাগুলোর পৃষ্ঠাসংখ্যা ছিল যথাক্রমে ১১২ পৃষ্ঠা, ৯২ পৃষ্ঠা এবং ৫৮ পৃষ্ঠা। প্রতি সংখ্যাতেই এর পৃষ্ঠাসংখ্যা বাড়তে থাকে, যা ছোট পাল্প শ্রেণি হতে ধীরে ধীরে কিছুটা বড় আকারে-বড় পাল্প আকারে প্রকাশিত হয়। এগুলো পাল্প কাগজে প্রকাশিত হ্ত। ২০০৪ থেকে ২০০৮ সালের মধ্যে ওয়াইল্ডসাইড পুনরায় তিনটি ম্যাগাজিন অনুলিপি হিসেবে প্রকাশিত হয়; এই সংখ্যাগুলোর মুদ্রিত তারিখ ছিল মার্চ ও অক্টোবর, ১৯৩২ এবং জানুয়ারি, ১৯৩৩।
এরিক ত্রাওরে
এরিক ত্রাওরে (Eric Traoré; জন্ম: ২১ মে ১৯৯৬) হলেন একজন বুর্কিনাবি পেশাদার ফুটবল খেলোয়াড়। তিনি বর্তমানে মিশরীয় ক্লাব পিরামিডস এবং বুর্কিনা ফাসো জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলেন।
বুর্কিনাবি ফুটবল ক্লাব উগাদুগুর যুব পর্যায়ের হয়ে খেলার মাধ্যমে এরিক ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১২–১৩ মৌসুমে, উগাদুগুর মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; উগাদুগুর হয়ে চার মৌসুম অতিবাহিত করার পর ২০১৫–১৬ মৌসুমে তিনি আসওয়ানে যোগদান করেছেন। আসওয়ানে মাত্র এক মৌসুম অতিবাহিত করার পর মিশরীয় ক্লাব মিশর লিল মাক্কাসার সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ৭৩ ম্যাচে ১৪টি গোল করেছেন। ২০১৮–১৯ মৌসুমে, তিনি প্রায় ২.৫ মিলিয়ন ইউরোর বিনিময়ে মিশর লিল মাক্কাসা হতে মিশরীয় ক্লাব পিরামিডসে যোগদান করেছেন।
এরিক ২০১৪ সালে বুর্কিনা ফাসোর হয়ে আন্তর্জাতিক পর্যায়ে অভিষেক করেছেন; বুর্কিনা ফাসোর জার্সি গায়ে তিনি এপর্যন্ত ১৪ ম্যাচে ১টি গোল করেছেন।
প্রারম্ভিক জীবন
এরিক ত্রাওরে ১৯৯৬ সালের ২১শে মে তারিখে বুর্কিনা ফাসোর ওয়াগাদুগুতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০১৪ সালের ১৬ই জানুয়ারি তারিখে, ১৭ বছর, ৭ মাস ও ২৬ দিন বয়সে, ডান পায়ে ফুটবল খেলায় পারদর্শী এরিক মরক্কোর বিরুদ্ধে অনুষ্ঠিত ২০১৪ আফ্রিকান নেশন্স চ্যাম্পিয়নশিপের ম্যাচে অংশগ্রহণ করার মাধ্যমে আন্তর্জাতিক ফুটবলে বুর্কিনা ফাসোর হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি ১–১ গোলে ড্র করেছিল। বুর্কিনা ফাসোর হয়ে অভিষেকের বছরে এরিক সর্বমোট ২ ম্যাচে অংশগ্রহণ করেছেন।
এরিক ক্যামেরুনে অনুষ্ঠিত ২০২১ আফ্রিকা কাপ অব নেশন্সের জন্য ২০২১ সালের ২৪শে ডিসেম্বর তারিখে ঘোষিত বুর্কিনা ফাসো দলে স্থান পেয়েছেন।
৯৫৪
৯৫৪ গ্রেগরীয় বর্ষপঞ্জির একটি সাধারণ বছর।
মাসাইয়া তাশিরো
মাসাইয়া তাশিরো (田代雅也, Masaya Tashiro; জন্ম: ১ মে ১৯৯৩) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সাগান তোসুর হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।
প্রারম্ভিক জীবন
মাসাইয়া তাশিরো ১৯৯৩ সালের ১লা মে তারিখে জাপানের সাইতামা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
পোড়াগাঁও ইউনিয়ন
পোড়াগাঁও ইউনিয়ন বাংলাদেশের ময়মনসিংহ বিভাগের শেরপুর জেলার নালিতাবাড়ী উপজেলার অন্তর্গত একটি।
অবস্থান ও সীমানা
১ নং পোড়াগাঁও ইউনিয়ন শেরপুর জেলার অর্ন্তগত নালিতাবাড়ী উপজেলার উত্তর-পশ্চিমে অবস্থিত পাহাড় দ্বারা আবদ্ধ সীমান্তবর্তী ছোট একটি ইউনিয়ন। এর পশ্চিমে ঝিনাইগাতি উপজেলার নলকুড়া ইউনিয়ন, উত্তরে ভারতের মেঘালয় রাজ্য, পূর্বে নয়াবিল ইউনিয়ন এবং দক্ষিণে নন্নী ইউনিয়ন দ্বারা বেষ্টিত।
ইতিহাস
পোড়াগাঁও ছিল হাজংদের আদি নিবাস।লোকমুখে প্রচলিত আছে যে, দেশ বিভাজনের সময় সাম্প্রদায়িক কারণে এখানকার হাজংরা ভারতে চলে যেতে বাধ্য হলে তাঁরা প্রচন্ড ক্ষোভে তাদের সমগ্র বাড়িঘর পুড়িয়ে দিয়েছিল এবং তখন থেকেই এর নাম হয় পোড়াগাঁও।বৈজ্ঞানিক দৃষ্টিকোণ হতে পাহাড়ী এলাকা হওয়ায় প্রাচীনকালে এই এলাকা বিস্তর পোড়ামাটি দ্বারা বিশিষ্ট ছিল এবং আস্তে আস্তে ক্ষয়প্রাপ্ত হয়ে স্বাভাবিক রূপ ধারণ করে। তাই বিশিষ্ট ব্যক্তিবর্গ মনে করেন বহু বহু বছর পূর্বের পোড়ামাটির প্রভাবে  এই এলাকার নাম পোড়াগাঁও হয়ে উঠেছিল।
দেশে স্থানীয় প্রশাসন চালুর পর নন্নী ও পোড়াগাঁও যৌথভাবে একই ইউনিয়ন হিসাবে তাদের স্থানীয় প্রশাসনিক কার্যক্রম পরিচালনা করে। ১৯৯০ এর দশকের প্রথমদিকে ১ নং পোড়াগাঁও স্বতন্ত্র ইউনিয়নের মর্যাদা লাভ করে।
শিক্ষা
শিক্ষার হার :
শিক্ষা প্রতিষ্ঠান
প্রাথমিক বিদ্যালয়:
মাধ্যমিক বিদ্যালয়:
মাদ্রাসা
জনপ্রতিনিধি
বর্তমান চেয়ারম্যান-
মিগেল আলমিরোন
মিগেল আনহেল আলমিরোন রেহালা (Miguel Almirón; জন্ম: ১০ ফেব্রুয়ারি ১৯৯৪; মিগেল আলমিরোন নামে সুপরিচিত) হলেন একজন প্যারাগুয়ীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব নিউক্যাসেল ইউনাইটেড এবং প্যারাগুয়ে জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।
২০১০ সালে, আলমিরোন প্যারাগুয়ে অনূর্ধ্ব-১৭ দলের হয়ে প্যারাগুয়ের বয়সভিত্তিক পর্যায়ে অভিষেক করেছিলেন। প্রায় তিন বছর যাবত প্যারাগুয়ের বয়সভিত্তিক দলের হয়ে খেলার পর, তিনি ২০১৫ সালে প্যারাগুয়ের হয়ে আন্তর্জাতিক পর্যায়ে অভিষেক করেছেন; প্যারাগুয়ের জার্সি গায়ে তিনি এপর্যন্ত ৪৮ ম্যাচে ৬টি গোল করেছেন।
প্রারম্ভিক জীবন
মিগেল আনহেল আলমিরোন রেহালা ১৯৯৪ সালের ১০ই ফেব্রুয়ারি তারিখে প্যারাগুয়ের আসুন্সিওনে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
আলমিরোন প্যারাগুয়ে অনূর্ধ্ব-১৭ এবং প্যারাগুয়ে অনূর্ধ্ব-২০ দলের হয়ে খেলার মাধ্যমে প্যারাগুয়ের প্রতিনিধিত্ব করেছেন। প্যারাগুয়ের বয়সভিত্তিক দলের হয়ে তিনি প্রায় ৩ বছরে ২৬ ম্যাচে অংশগ্রহণ করে ৯টি গোল করেছেন।
আবুল কাশেম (বীর বিক্রম)
আবুল কাশেম (জন্ম: অজানা, মৃত্যু: ২১ নভেম্বর, ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
জন্ম ও শিক্ষাজীবন
শহীদ আবুল কাশেমের জন্ম পিরোজপুর জেলার ভান্ডারিয়া উপজেলার রাধানগর (তেওয়ারীপুর) গ্রামে। তার বাবার নাম আবদুল ছোমেদ । তার স্ত্রী রাজিয়া বেগম। তাঁদের দুই ছেলে।
কর্মজীবন
আবুল কাশেম চাকরি করতেন ইপিআরে। ১৯৭১ সালে কর্মরত ছিলেন রাজশাহী ইপিআর সেক্টর হেডকোয়ার্টারের অধীনে। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ৭ নম্বর সেক্টরের লালগোলা ও আঙ্গিনাবাদ সাব-সেক্টরে যুদ্ধ করেন।
মুক্তিযুদ্ধে ভূমিকা
রাজশাহী জেলার অন্তর্গত হরিপুর জেলা সদর থেকে পশ্চিমে। গোদাগাড়ী ও পবা উপজেলার সীমান্তে হরিপুর এলাকা। ১৯৭১ সালে গোদাগাড়ী ও পবা উপজেলার বিভিন্ন স্থানে ছিল পাকিস্তানিদের অবস্থান। তাদের সঙ্গে ছিল একদল রাজাকার। সেখানে মুক্তিযোদ্ধারা আক্রমণ চালালেন পাকিস্তানি সেনাবাহিনীর প্রতিরক্ষা অবস্থানে। পাল্টা আক্রমণ শুরু করল পাকিস্তানি সেনাবাহিনী। নিমেষে শুরু হয়ে গেল মুখোমুখি যুদ্ধ। মুক্তিযোদ্ধারা কয়েকটি দলে বিভক্ত। একটি দলে ছিলেন আবুল কাশেম। পাকিস্তানিদের প্রতিরক্ষা অবস্থান বেশ শক্তিশালী। তাদের কাছে আছে অনেক অস্ত্রশস্ত্র ও গোলাবারুদ। পাকিস্তানি অবস্থান থেকে মুক্তিযোদ্ধাদের দিকে ছুটে আসছে হাজার হাজার গুলি। বৃষ্টির মতো গুলিবর্ষণ। একই সঙ্গে মর্টার শেল। মুহুর্মুহু মর্টার শেল এসে পড়ছে মুক্তিযোদ্ধাদের আশেপাশে। সময় যত গড়াচ্ছিল, যুদ্ধের তীব্রতা ততই বেড়ে যাচ্ছে। পাকিস্তানিদের পাল্টা আক্রমণে আবুল কাশেমের কয়েকজন সহযোদ্ধা আহত হয়েছেন। আহত মুক্তিযোদ্ধাদের ধরাধরি করে পেছনে নিয়ে যাচ্ছেন উদ্ধারকারী সহযোদ্ধারা। পাল্টা আক্রমণের তীব্রতায় মুক্তিযোদ্ধারা কিছুটা বিচলিত। কিন্তু আবুল কাশেম এতে বিচলিত হলেন না। বরং তার ক্রোধ আরও বেড়ে গেল। সঙ্গে থাকা সহযোদ্ধাদের পেছনে ফেলে গুলি করতে করতে একাই এগিয়ে গেলেন সামনে। তার সাহসিকতায় অণুপ্রাণিত হলেন কয়েকজন সহযোদ্ধা। তারাও গুলি করতে করতে এগিয়ে গেলেন সামনে। তাঁদের সম্মিলিত আক্রমণে ভেঙে পড়ার উপক্রম হলো পাকিস্তানিদের এক অংশের প্রতিরক্ষা। এটা দেখে আবুল কাশেমের উৎসাহ আরও বেড়ে গেল। জয়বাংলা ধ্বনি দিয়ে তিনি সহযোদ্ধাদের নিয়ে এগিয়ে গেলেন আরেকটু সামনে। পাকিস্তানি সেনা ও তাদের সহযোগীরা তার রণমূর্তি দেখে হতভম্ব। চরম উত্তেজনাকর এই মুহূর্ত। এমন সময় পাকিস্তানিদের গুলি এসে লাগল আবুল কাশেমের দেহে। রক্তাক্ত অবস্থায় ঢলে পড়লেন মাটিতে। গুরুতর আহত হয়েও তিনি জয়ের আশা ছাড়লেন না। সহযোদ্ধাদের যুদ্ধ চালিয়ে যেতে বলে বললেন, ‘মৃত্যু পর্যন্ত যুদ্ধ চলবে’। সেখানেই মারা যান তিনি।
বিসিএস তত্ত্ব
বিসিএস তত্ত্ব বা বার্ডিন-কুপার-শ্রিফার তত্ত্ব (জন বার্ডিন, লিয়ন কুপার এবং জন রবার্ট শ্রিফার এর নামে নাম দেয়া) ১৯১১ সালে হেইকে কামারলিং ওনেস এর  অতিপরিবাহিতার উপর আবিস্কারের পর দেয়া প্রথম আণুবীক্ষণিক তত্ত্ব। এই তত্ত্ব অনুসারে কুপার জোড়ার বোসনের মত অবস্থায় ঘনীভূত হওয়ার কারণে আণুবীক্ষণিক ফল হিসেবে অতিপরিবাহিতার উদ্ভব ঘটে। নিউক্লিয় পদার্থবিদ্যায় পারমাণবিক নিউক্লিয়াসে নিউক্লিয়নগুলোর মধ্যে জোড় মিথস্ক্রিয়া ব্যাখ্যা করতেও এই তত্ত্ব ব্যবহার করা হয়। ১৯৫৭ সালে বার্ডিন, কুপার এবং শ্রাইফার এই তত্ত্বের প্রস্তাব করেন এবং সেজন্য ১৯৭২ সালে পদার্থবিদ্যায় নোবেল পুরস্কার লাভ করেন।
ইতিহাস
১৯৫০ এর দশকের মাঝামাঝি সময়ে অতিপরিবাহিতা নিয়ে গবেষণা দ্রুত গতি অর্জন করে এবং অতিপরিবাহিতা ব্যাখ্যায় বেশকিছু সাফল্যও চলে আসে। ১৯৪৮ সালে ফ্রিজ লন্ডন তার "অতিপরিবাহিতার আণবিক তত্ত্বের সমস্যা", প্রবন্ধে বলেন যে, ফেনোমোলজিকাল লন্ডন সমীকরণ, কোয়ান্টাম সঙ্গতির ফল। অনুপ্রবেশ পরীক্ষা দ্বারা অনুপ্রাণিত হয়ে ব্রায়ান পিপার্ড ১৯৫৩ দালে প্রস্তাব করেন যে, লন্ডন সমীকরণগুলো অতিপরিবাহিতার সঙ্গতি দৈর্ঘ্য নামক চলকের মাধ্যমে পরিবর্তিত হয়। জন বার্ডিন ১৯৫৫ সালে প্রকাশিত "অতিপরিবাহকে মেইস্নার প্রভাব", নামক প্রবন্ধে দাবি করেন যে, শক্তিস্তরের পার্থক্য জড়িত আছে এমন তত্ত্বগুলোতে এই পরিবর্তন প্রাকৃতিকভাবেই ঘটে। ১৯৫৬ সালে প্রকাশিত "ডিজেনারেট ফার্মি গ্যাসে আবদ্ধ বন্ধন জোড়" প্রবন্ধে আকর্ষণ শক্তি দ্বারা আবদ্ধ অবস্থার ইলেকট্রনগুলোর ক্ষেত্রে লিওন নেইল কুপারের হিসাব তার দাবির মূলভিত্তি ছিল।
১৯৫৭ সালে বার্ডিন ও কুপার, শ্রিফার এর সাথে মিলে এই তত্ত্বগুলোকে একত্র করে বিসিএস তত্ত্ব প্রতিষ্ঠা করেন। "অতিপরিবাহিতার আণুবীক্ষণিক তত্ত্ব" নামে একটি চিঠিতে ১৯৫৭ সালের এপ্রিলে এই তত্ত্ব প্রকাশিত হয়। একই বছরের ডিসেম্বরে "অতিপরিবাহিতা তত্ত্ব" নামে প্রকাশিত প্রবন্ধে তারা উপপাদন করেন যে, দশা পরিবর্তন দ্বিতীয় ক্রমের, যার ফলে মেইস্নার প্রভাব দেখা যায়। একই সাথে তারা আপেক্ষিক তাপ এবং অনুপ্রবেশ গভীরতার হিসাব করে দেখান। ১৯৭২ সালে তারা এ তত্ত্বের জন্য পদার্থবিদ্যায় নোবেল পুরস্কার লাভ করেন।
১৯৮৬ সালে কিছু পদার্থে উচ্চ তাপমাত্রায় অতিপরিবাহিতা আবিষ্কৃত হয় যা ১৩০ কেলভিন পর্যন্ত ছিল যা আগের ৩০ কেলভিন থেকে অনেক বেশি ছিল। এই ধারণা প্রতিষ্ঠিত ছিল যে শুধু বিসিএস তত্ত্ব দ্বারা এই ধর্ম ব্যাখ্যা করা সম্ভব ছিল না এবং এখানে অন্যান্য ফ্যাক্টরও কাজ করে। এই ফ্যাক্টরগুলো কিছু পদার্থে নিম্ন তাপমাত্রায় অতিপরিবাহিতাও নিয়ন্ত্রণ করে এবং এখনো তাদের পুরোপুরি জানা সম্ভব হয় নি।
সংক্ষিপ্ত বিবরণ
অনেক অতিপরিবাহকে ইলেকট্রন এবং কম্পনশীল ক্রিস্টাল ল্যাটিস এর মিথস্ক্রিয়ায় পরোক্ষভাবে এই আকর্ষণ বিভব (ফোনন) তৈরি হয়। নিচে এর একটি খসড়া চিত্র দেয়া হল।
"পরিবাহকের মধ্যে গতিশীল একটি ইলেকট্রন ধনাত্মক আধান দ্বারা আকৃষ্ট হয়। এর ফলে ল্যাটিসে বিকৃতি ঘটে এবং বিপরীত স্পিনযুক্ত ইলেকট্রন উৎপন্ন হয় যা উচ্চ ধনাত্মক আধানবিশিষ্ট অঞ্চলে প্রবেশ করে। এই ইলেকট্রন দুটি পরস্পর সম্পর্কযুক্ত হয়। অতিপরিবাহকে এইরকম অনেক ইলেকট্রন জোড় থাকার কারণে এই জোড়ের মধ্যে শক্তিশালী সমপাতন ঘটে, ফলে উচ্চতর সমষ্টিগত কনডেনসেট তৈরি হয়। এই ঘনীভূত অবস্থায় একটি ইলেকট্রন জোড় ভাঙনের ফলে পুরো কনডেনসেটের শক্তির পরিবর্তন ঘটে। এভাবে একটি জোড়ের ভাঙনের জন্য প্রয়োজনীয় শক্তি সবগুলো জোড় ভাঙনের জন্য প্রয়োজনীয় শক্তির সাথে সম্পর্কযুক্ত হয়। এভাবে জোড়ের কারণে শক্তি প্রতিবন্ধকতার বৃদ্ধি ঘটে, যার ফলে, পরিবাহকের দোদুল্যমান পরমাণু থেকে যে ধাক্কা পাওয়া যায় তা কন্ডেন্সেটের উপর বা তার সদস্য জোড়ের উপর তেমন কোন প্রভাব ফেলে না। ফলে সব ধাক্কা উপেক্ষা করে ইলেকট্রনগুলো জোড়া বেঁধে থাকে এবং কোন বাধা অনুভব করে না। অর্থাৎ, কনডেনসেটের এই সমষ্টিগত আচরণ অতিপরিবাহিতার জন্য অত্যন্ত প্রয়োজনীয় উপাদান।"
বিস্তারিত
এই ব্যতিক্রম ক্ষেত্রগুলো ব্যাখ্যায় বর্ধিত বিসিএস তত্ত্ব ব্যবহার করা হয়, যদিও উচ্চ তাপমাত্রার অতিপরিবাহিতার বৈশিষ্ট্যগুলো ব্যাখ্যার জন্য তা যথেষ্ট নয়।
বিসিএস তত্ত্ব ধাতুর মধ্যে ইলেকট্রনগুলোর মধ্যকার কোয়ান্টাম মেকানিকাল বহু-দেহ অবস্থার ধারণা দিতে সক্ষম। এই অবস্থাকে বিসিএস অবস্থা বলে। স্বাভাবিক অবস্থায় ইলেকট্রন স্বাধীনভাবে চলে, কিন্তু বিসিএস অবস্থায় তারা আকর্ষণ মিথস্ক্রিয়ার দ্বারা কুপার জোড়ায় আবদ্ধ থাকে। ইলেকট্রনগুলোর এই আকর্ষণের ফলে বিভব কমে যায় এবং এর ফলে বিসিএস অবস্থা তৈরি হয়। এই বিভবের ফলে উৎপন্ন তরঙ্গ ফাংশনের যে ভ্যারিয়েশনাল অ্যানসাজ ঘটে তার প্রস্তাব করা হয়। এই অ্যানসাজ কুপার জোড়ের ঘনত্বের সীমার সাথে মিলে যায়। এখানে উল্লেখ্য যে ফার্মিয়নের আকর্ষিক জোড়ের অঞ্চলে মধ্যে মিশ্রণ এবং ঘনত্বের মধ্যে ক্রমাগত ক্রসওভার ঘটে, যা একটি বড় সমস্যা। চরমশীতল গ্যাসের ক্ষেত্রে এই সমস্যা বর্তমানে গবেষণার একটি ক্ষেত্র।
অন্তর্নিহিত প্রমাণ
হাইপারফিজিক্স ওয়েবসাইটের পৃষ্ঠাগুলোতে বিসিএস তত্ত্ব এর কিছু সারসংক্ষেপ দেয়া হয়েছে।
প্রয়োগ
বার্ডিন,কুপার ও শ্রিফার বেশকিছু তত্ত্বীয় পূর্বাভাস উপপাদন করেন যেগুলো মিথস্ক্রিয়ার উপর নির্ভরশীল না। ইলেক্ট্রনের মধ্যে এই দুর্বল আকর্ষণের যে পরিমাণগত পূর্বাভাস এতে দেয়া হয় তা তথাকথিত দুর্বল সংযোগের ক্ষেত্রে নিম্ন তাপমাত্রার পরিবাহকে এই শর্ত পূর্ণ হয়। অনেক পরীক্ষা দ্বারা এই ধারণা প্রতিষ্ঠা পেয়েছে
৯৫৫
৯৫৫ গ্রেগরীয় বর্ষপঞ্জির একটি সাধারণ বছর।
আরোহী ডাটাবেস তত্ত্ব
আরোহী ডাটাবেস তত্ত্ব (Inductive database theory) হল উপাত্ত খনন প্রক্রিয়ার গবেষণা থেকে উদ্ভূত একটি ডাটাবেস তত্ত্ব যাতে একটি নতুন ধরনের ডাটাবেস, যার নাম দেয়া হয়েছে আরোহী ডাটাবেস, কীভাবে কাজ করে তার আলোচনা করা হয়। আরোহী ডাটাবেসে প্রচলিত ডাটাবাসের মত উপাত্ত ছাড়াও এই উপাত্তগুলি থেকে সাধারণীকৃত বিন্যাস বা প্যাটার্নও রক্ষিত থাকে। ব্যবহারকারীরা বিশেষ ধরনের আরোহী কোয়েরি ভাষার মাধ্যমে এই উপাত্ত ও বিন্যাসগুলি কোয়েরি করতে পারেন।
প্রতিটি আরোহী ডাটাবেস I-কে I(D,P) আকারে প্রকাশ করা যায়, যেখানে D=ডাটাবেসে রক্ষিত উপাত্তসমূহের সেট, এবং P=ডাটাবেসে রক্ষিত বিন্যাসসমূহের সেট।
দিয়ান আল-মাহরি মসজিদ
দিয়ান আল-মাহরি মসজিদ যা গোল্ডেন ‌ডোম মসজিদ (মসজিদ কুবাহ এমাস) নামেও পরিচিত, ইন্দোনেশিয়ার পশ্চিম জাভার ডিপোক শহরের রায়া স্ট্রিটের ধারে নির্মিত একটি মসজিদ। এই মসজিদ কমপ্লেক্সটি মুসলমানদের উপাসনালয় হওয়ার পাশাপাশি পরিবারের জন্য একটি পর্যটন স্থান এবং গম্বুজগুলো সোনার তৈরি যা অনেক লোককে আকর্ষণ করে। জায়গাটির বিশালতা এবং জনসাধারণের প্রবেশযোগ্যতার কারণে, প্রায়শই এটি পরিবারের জন্য ছুটির গন্তব্য বা বিশ্রাম নেওয়ার স্থান।
ইতিহাস
মসজিদটি এইচজে. দিয়ান জুরিয়াহ মায়মুন আল রশিদ, একজন‌ ব্যবসায়ী দ্বারা নির্মিত হয়, যিনি ১৯৯৬ সালে মসজিদটির জন্য জমি ক্রয় করেন। এর নির্মাণকাজ ২০০১ সালে শুরু হয় এবং ২০০৬ এর শেষের দিকে শেষ হয়। ২০০৬ সালের ৩১ ডিসেম্বর, বছরের দ্বিতীয় ঈদ, ঈদ-উল-আযহার সময় এই মসজিদটি জনসাধারণের জন্য খুলে দেয়া হয়। ৫০ হেক্টর এলাকাসহ, ভবনটি ৬০ × ১২০ মিটার বা প্রায় ৮০০০ বর্গ মিটার এলাকা দখল করেছে। মসজিদটি প্রায় ২০,০০০ মুসল্লিকে স্থান দিতে সক্ষম। ৫০,০০০ বর্গ মিটার এলাকার উপর নির্মিত মসজিদটিকে প্রায়শই দক্ষিণ-পূর্ব এশিয়ার অন্যতম বৃহত্তম মসজিদ হিসেবে উল্লেখ করা হয়।
স্থাপত্যশৈলী
মসজিদের ভিতরে সরাসরি ইতালি থেকে আমদানিকৃত ৮ টন ওজনের ঝাড়বাতি রয়েছে। এছাড়াও ইমামের বাসভবনের উপরে সুসজ্জিত কারুকাজটি ১৮ ক্যারেট সোনা দ্বারা তৈরি। দ্বিতীয় তলায় বেড়ার পাশাপাশি মসজিদের ছাদে সুসজ্জিত ক্যালিগ্রাফি রয়েছে। এর পরিবেশ শান্ত এবং উষ্ণ রাখার জন্য প্রার্থনা হল ক্রিমের মূল উপাদানসহ একবর্ণ রঙিন নকশায় সজ্জিত। এই উপাদানটি মার্বেলের তৈরি যা তুরস্ক এবং ইতালি থেকে আমদানিকৃত।
সাধারণভাবে এর স্থাপত্যশৈলীর নকশাটি মধ্যপ্রাচ্যের গম্বুজ, মিনার, স্মারকস্তম্ভ এবং জ্যামিতিক কারুকাজগুলোর সাথে সাদৃশ্যপূর্ণ। মসজিদটির আরেকটি বৈশিষ্ট্য হলো প্রবেশপথের তোরণ এবং জ্যামিতিক সজ্জা এবং স্মারকস্তম্ভ যা এর অলঙ্কার স্বরূপ।
ভেতরের চত্বর ৪৫ × ৫৭ মিটার যেখানে ৮,০০০ মুসল্লির স্থান সংকুলান হয়। এর ষড়ভুজাকার ছয়টি মিনার রয়েছে যেগুলোর উচ্চতা ৪০ মিটার। মিনার ছয়টি ইতালি থেকে আমদানিকৃত ধূসর গ্রানাইট পাথর দ্বারা সজ্জিত। এর শীর্ষে গম্বুজ রয়েছে যা ২৪ ক্যারেট সোনার মোজাইক দিয়ে আবৃত। মিনারগুলোর গম্বুজের আকৃতি ফার্সি ও ভারতীয় শৈলীর অনুরূপ। পাঁচটি গম্বুজ ইসলামের স্তম্ভের প্রতিনিধিত্ব করে, যার সবগুলো ইতালি থেকে আমদানিকৃত ২৪ ক্যারাট স্বর্ণের মোজাইক দ্বারা আবৃত।
ঠাকুর অনুকূলচন্দ্র
অনুকূলচন্দ্র চক্রবর্তী যিনি ঠাকুর অনুকূলচন্দ্র নামেও পরিচিত (১৪ সেপ্টেম্বর ১৮৮৮ - ২৬ জানুয়ারি ১৯৬৯) ছিলেন একজন বাঙালি ধর্মগুরু। অনুকূলচন্দ্র সৎসঙ্গ নামক সংগঠনের প্রবর্তক। তিনি ব্রিটিশ ভারতের বঙ্গ প্রদেশের পাবনা জেলার হিমায়তপুরে জন্মগ্রহণ করেন, যা বর্তমানে বাংলাদেশের অন্তর্গত। ঝাড়খণ্ডের দেওঘরে মৃত্যুবরণ করেন।
প্রাথমিক জীবন
অনুকুলচন্দ্র ১৮৮৮ সালের ১৪ সেপ্টেম্বর বঙ্গ প্রদেশের পাবনা জেলার হিমায়তপুর গ্রামে জন্মগ্রহণ করেন। তাঁর পিতা হলেন শিবচন্দ্র চক্রবর্তী এবং মাতা হলেন মনমোহিনী দেবী। ১৮৯৩ সালে তিনি হিমায়তপুর গ্রামের প্রাথমিক বিদ্যালয়ে আনুষ্ঠানিক শিক্ষা শুরু করেন। ১৮৯৮ সালে তিনি পাবনা ইনস্টিটিউটে ভর্তি হন এবং সেখানে অষ্টম শ্রেণি পর্যন্ত পড়াশোনা করেন। তিনি অমিতাবাদের রায়পুর উচ্চ বিদ্যালয়ে অল্প সময়ের জন্য পড়েন এবং তারপরে পশ্চিমবঙ্গের ২৪ পরগনার নৈহাটি উচ্চ বিদ্যালয়ে ১৯০৫ সাল পর্যন্ত পড়াশোনা করেন। পরে তিনি কলকাতার ন্যাশনাল মেডিক্যাল স্কুলে ভর্তি হন এবং সেখান হোমিওপ্যাথিতে ডিগ্রি অর্জন করে। অনুকূলচন্দ্র দেওঘরে তপোবন বিদ্যালয়, দাতব্য চিকিৎসালয়, ইঞ্জিনিয়ারিং ওয়ার্কশপ, পাবলিশিং হাউজ, ছাপাখানা ইত্যাদি প্রতিষ্ঠা করেছিলেন।
সৎসঙ্গ স্থাপন
সৎসঙ্গের প্রতিষ্ঠাতা শ্রীশ্রীঠাকুর অনুকূলচন্দ্র। প্রতিষ্ঠানটির নামের তাৎপর্য ব্যখ্যা করে তিনি বলেন, ‘সৎ ও সংযুক্তির সহিত তদগতিসম্পন্ন যাঁরা তাঁরাই সৎসঙ্গী, আর তাদের মিলনক্ষেত্র হল সৎসঙ্গ। শুরু হল মানুষ তৈরির আবাদ। কর্মের মাধ্যমে যোগ্যতর মানুষ গড়ে তোলাই হল এর লক্ষ্য। সৎসঙ্গ "ইষ্টভৃতি"-এর মাধ্যমে অর্থ সংগ্রহ করে; এক বিরল প্রথা।
সৎসঙ্গ আশ্রম
ধর্ম কর্মের অপূর্ব সমন্বয়ে সৎসঙ্গ আশ্রম। শিক্ষা, কৃষি, শিল্প সুবিবাহ আস্তিকের এই চার স্তম্ভের অভিব্যক্তি। এই আশ্রমে বিভিন্নমুখী কর্ম প্রতিষ্ঠানের বিদ্যায়তন গড়ে উঠল, প্রাচীন ঋষিদের তপোবনের নবতর সংস্করণ যেন। ব্রহ্মচর্য্য, গার্হস্থ্য়, বানপ্রস্থ ও সন্ন্যাস সনাতন আর্য জীবনের এই চারটি স্তরই সৎসঙ্গ আশ্রমভূমিতে এক সামঞ্জস্যপূর্ণ যুগোপযোগী রূপ লাভ করে।
শেষ জীবন
ঠাকুর অনুকূলচন্দ্রের আধ্যাত্মিক প্রেরণায় উদ্বুদ্ধ হয়ে দলে দলে মানুষ এসে তাঁর শিষ্যত্ব গ্রহণ করে। শরৎচন্দ্র চট্টোপাধ্যায়, নেতাজী সুভাষচন্দ্র বসু, মহাত্মা গান্ধী, লাল বাহাদুর শাস্ত্রী, গুলজারীলাল নন্দা এই সৎসঙ্গের কর্মকাণ্ড দর্শন করে ভূয়শী প্রশংসা করেন। ১৯৬৯ সনের ২৭ জানুয়ারী তারিখে ৮১ বছর বয়সে তাঁরই প্রতিষ্ঠিত আশ্রম ভারতের বিহারে দেওঘরে ঠাকুর দেহ ত্যাগ করেন।
৯৫৬
৯৫৬ গ্রেগরীয় বর্ষপঞ্জির একটি অধিবর্ষ।
এন এন পাইলট উচ্চ বালিকা বিদ্যালয়
এন এন পাইলট উচ্চ বালিকা বিদ্যালয় ময়মনসিংহ বিভাগের ময়মনসিংহ জেলার মুক্তাগাছা উপজেলায় অবস্থিত তৎকালীন একটি প্রত্নতাত্ত্বিক স্থাপনা।
তিন শিব মন্দির
তিন শিব মন্দির ময়মনসিংহ বিভাগের ময়মনসিংহ জেলার মুক্তাগাছা উপজেলায় অবস্থিত একটি প্রত্নতাত্ত্বিক মন্দির। স্থানীয় এই মন্দিরটি ২০০ বছরের অধিক পুরনো।
সংক্ষিপ্ত বিবরণী
মুক্তাগাছা উপজেলার, শহরের কলেজ রোড সংলগ্ন স্থানে আট-আনী জমিদার বাড়ি হতে ৩০০ মিটার দক্ষিণে মন্দিরটি অবস্থিত। মন্দিরটিতে পাশাপাশি তিনটি শিব মূর্তি রয়েছে বলে মন্দিরটিকে তিন শিব মন্দির নামকরণ করা হয়েছে। এ মন্দিরের অপর নাম ‘ত্রি-শিবালয়’। এটি একতলা বিশিষ্ট স্থাপনা। মন্দিরের ছাদের উপর অষ্টভূজাকার ১টি শিখর (রত্ন) রয়েছে। মন্দিরে নিত্য পূজা অনুষ্ঠিত হয়। এছাড়া প্রতিবছর মহাশিবরাত্রী উপলক্ষে শিব পূজার আয়োজন করা হয় এবং মন্দিরে বহু ভক্তের সমাগম হয়। এখানে দুর্গা পূজা ও কালী পূজাও অনুষ্ঠিত হয়।
ময়মনসিংহের মুক্তাগাছার জমিদার রঘুনন্দনের স্ত্রী মহারানী বিমলা দেবী ১৮২০ সালে মন্দিরটি প্রতিষ্ঠা করেন। মন্দিরটির কিছু দুর সামনে আরেকটি জোড় মন্দির অবস্থিত এবং মন্দিরের স্থাপত্যশৈলীতে মিল রয়েছে। পরবর্তিতে মন্দিরটি সংস্কার করা হয়।
সাম্পর্কিক ডাটাবেস
থাম্ব|রিলেশনাল ডাটাবেসের জন্য ক্লাস ডায়াগ্রাম সাম্পর্কিক ডাটাবেস (Relational database) হল ডাটাবেসের সাম্পর্কিক মডেল অনুসরণ করে তৈরি করা ডাটাবেস। সাম্পর্কিক ডাটাবেস বলতে ডাটাবেসের উপাত্ত ও স্কিমা-কে বোঝায়, ডাটাবেস রক্ষণাবেক্ষণকারী সফটওয়্যার, যা সাম্পর্কিক ডাটাবেস ব্যবস্থাপনা ব্যবস্থা (Relational Database Management System) নামে পরিচিত, তাকে বোঝায় না।
এর ইংরেজি পরিভাষা relational database প্রথম সংজ্ঞায়িত করেন ও প্রচলন করেন এডগার কড।
ম্যাটি লংস্টাফ
ম্যাথু বেন লংস্টাফ (Matty Longstaff; জন্ম: ২১ মার্চ ২০০০; ম্যাটি লংস্টাফ নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব নিউক্যাসেল ইউনাইটেডের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।
২০১৯ সালে, লংস্টাফ ইংল্যান্ড অনূর্ধ্ব-২০ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন।
প্রারম্ভিক জীবন
ম্যাথু বেন লংস্টাফ ২০০০ সালের ২১শে মার্চ তারিখে ইংল্যান্ডের রদারামে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
লংস্টাফ ইংল্যান্ড অনূর্ধ্ব-২০ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ইংল্যান্ডের বয়সভিত্তিক দলের হয়ে তিনি প্রায় ১ বছরে ২ ম্যাচে অংশগ্রহণ করেছেন।
৯৫৭
৯৫৭ গ্রেগরীয় বর্ষপঞ্জির একটি সাধারণ বছর।
বাঘবেড় ইউনিয়ন, নালিতাবাড়ী
বাঘবেড় ইউনিয়ন বাংলাদেশের ময়মনসিংহ বিভাগের শেরপুর জেলার নালিতাবাড়ী উপজেলার অন্তর্গত একটি।
শিক্ষা
মেহেদী হাসান বাঘবেড় উচ্চ বিদ্যালয়ের কৃতি শিক্ষার্থী। সে ২০১৪ সালে এসএসসি ব্যাচের ছাত্র ছিল।
জনপ্রতিনিধি
বর্তমান চেয়ারম্যান-
সোমালিয়া
সোমালিয়া (Soomaaliya, الصومال আস্ব্‌স্বূমাল্‌) বা সোমালী যুক্তরাষ্ট্রীয় প্রজাতন্ত্র  (Jamhuuriyadda Soomaaliya জামহূরিয়াদ্দা সোমালিয়া, جمهورية الصومال الفيدراليةজুম্‌হূরিয়্‌য়ৎ আস্ব্‌স্বূমাল্‌ আল-ফীদিরালিয়হ) উত্তর-পূর্ব আফ্রিকার শৃঙ্গ অবস্থিত একটি দেশ। সোমালিয়ার পশ্চিমে আছে ইথিওপিয়া, উত্তরপশ্চিম দিকে জিবূতী, উত্তরে আদন উপসাগর, পূবদিকে ভারত মহাসাগর এবং দক্ষিণপশ্চিমে কেনিয়া। আফ্রিকা মহাদেশের সকল দেশের মাঝে সোমালিয়ারই সবচেয়ে বিস্তৃত তটরেখা। সোমালিয়ার অধিকাংশ ভূমিরূপ হচ্ছে মালভূমি, সমভূমি ও পাহাড়। সারা বছর জুড়ে উষ্ণ পরিবেশ, মৌসুমি বাতাস ও মাঝে মাঝে বৃষ্টি। সোমালিয়ার রাজধানীর নাম মোগাদিশু। থাম্ব|সোমালিয়ার অঞ্চলগুলির একটি মানচিত্র। প্রাচীনকালে সোমালিয়া ছিল একটি জরুরি বাণিজ্যিক কেন্দ্র। এই দেশই পুরাতন পুন্ত রাজ্যের সম্ভাব্য স্থান। মধ্যযুগে কয়েকটি শক্তিশালী সোমালী সাম্রাজ্য আঞ্চলিক বাণিজ্যিক ক্ষমতা আয়ত্ত করেছিল। তাদের মধ্যে ছিল আজূরান সলতনৎ, আদল সলতনৎ এবং গেলেদি সলতনৎ। উনবিংশ শতাব্দীর শেষ দিকে ইতালীয় সাম্রাজ্য এসব সোমালী সলতনৎগুলোকে পরাজিত করে, এই অঞ্চলকে দখল করে ফেলে। ইউরোপীয় ঔপনিবেশিক শক্তিগুলি উপজাতীয় স্থানগুলোকে একত্র করে দুটি উপনিবেশ বানায়। সেই দুই উপনিবেশ হচ্ছে ইতালীয় সোমালিয়া ও ইংরেজ সোমালিয়া। তার সাথে সাথে, সোমালিয়ার ভেতর থেকে একদল দরবেশ আন্দোলন।দরবেশরা কয়েক কেল্লাগুলো নির্মাণ করেছিলে। তাদের নির্মাণ কাজের নিয়ৎ ছিল যে তারা তাদের বাদশাহ দীরিয়ে গূরে ও আমীর মোহম্মদ আব্দুল্লাহ হাসানের জন্য শাসন করবার ব্যবস্থা করে দিত। দরবেশরা বিশ বছর লড়াই করেছিল ইতালীয়, বিলাতী ও হাবশীদের বিরুদ্ধে কিন্তু ১৯২০ সালে তারা পরাজিত হলেন। তারপর ইতালী সোমালিয়ার উত্তরপূর্ব, মধ্যম ও দক্ষিণ অঞ্চলগুলোর পরিপূর্ণ ক্ষমতা পেলো।
সোমালিয়ায় জলদস্যুতা
সোমালিয়ার উপকূলে জলদস্যুতা একবিংশ শতকের প্রথম দিকে সোমালিয়ার গৃহযুদ্ধের দ্বিতীয় পর্যায় থেকে আন্তর্জাতিক জাহাজগুলোর জন্য হুমকি হয়ে উঠেছে। ২০০৫ সাল থেকে, ইন্টারন্যাশনাল মেরিটাইম অর্গানাইজেশন এবং বিশ্ব খাদ্য কর্মসূচীসহ অনেক আন্তর্জাতিক সংস্থা, জলদস্যুতা ঘটনা বৃদ্ধির উপর উদ্বেগ প্রকাশ করেছে। ওসানস বিয়ন্ড পাইরেসির এক জরীপ অনুসারে, জলদস্যুতার প্রকোপ বৃদ্ধি পাওয়ার কারণে আন্তর্জাতিক জাহাজ কোম্পানিগুলোকে অতিরিক্ত খরচসহ বছরে প্রায় $৬.৬ থেকে ৬.৯ বিলিয়ন ডলার ক্ষতির সম্মুখীন হতে হচ্ছে যা বিশ্ব বাণিজ্যে প্রভাব ফেলছে। জার্মান ইন্সটিটিউট ফর ইকনমিক রিসার্চ এর এক জরীপে বলা হয়, জলদস্যুতার বৃদ্ধির ফলে জলদস্যুতার সাথে সম্পর্কিত লাভজনক প্রতিষ্ঠানের প্রকোপও বৃদ্ধি পেয়েছে। বীমা কোম্পানিগুলো জলদস্যু আক্রমণ থেকে মুনাফা অর্জন করছে, জলদস্যুতার প্রকোপ বৃদ্ধির জন্য বীমার প্রিমিয়ামের পরিমাণও বেড়ে গিয়েছে।
গবল (বিভাগ)
সোমালিয়া ১৮ গবল (বিভাগ) নিয়ে বিভক্ত
কুলু-মানালি বিমানবন্দর
কুলু-মানালি বিমানবন্দর (আইএটিএ: কিউউ, আইসিএও: ভিআইবি) ভারতের হিমাচল প্রদেশ রাজ্যের ভুন্টার এলাকাতে অবস্থিত একটি বিমানবন্দর। বিমানবন্দরটি কুলু থেকে ১১ কিলোমিটার এবং মানালি থেকে ৫২ কিমি দূরে অবস্থিত।
ভুন্টার এলাকায় অবস্থিত এই বিমানবন্দরটি বিমানচালকদের জন্য একটি চ্যালেঞ্জিং বিমানবন্দর হিসাবে বিবেচিত হয়, কারণ একটি গভীর উপত্যকায় বিমানবন্দরটির একক রানওয়ে যা সেট যা পিক্সের রানওয়ে চেয়ে কয়েক হাজার ফুট বেশি উচুতে অবস্থিত। এছাড়াও, বায়ু প্রবাদ ও নদীর তীরে বিমানবন্দরের অবস্থিত, এবং ১৯৯৫ সালে, নদীর বন্যার রানওয়ে একটি ক্ষয়ক্ষতির মধ্যে পরে। ২০০৮ সালে ভুট্টারের নতুন যাত্রী টার্মিনাল উদ্বোধন করা হয় এবং বিমানবন্দের এপ্রন একই সময়ে দুটি উড়োজাহাজ দাঁড়করানোর করার জন্য বিস্তৃত করা হয়। ২০১২ সালের সেপ্টেম্বর মাসে কিংফিশার এয়ারলাইন্স বিমানবন্দরটি থেকে উড়ান পরিষেবা বন্ধ করে দিয়েছিল আর ২০১৩ সালের মে মাসে এয়ার ইন্ডিয়া রিজিওনাল তার উড়ান পরিষেবা কুলুতে পুনরায় চালু করেছিল। ডেকান চার্টারের সহযোগিতায় হিমালয় বুলস ২ এপ্রিল, ২০১৪ সাল থেকে দিনে তিনবার কুলু-চণ্ডীগড়-কুলু রুটে উড়ান পরিষেবা চালু করেছে।
২০১৭-২০১৮ সালের যাত্রী পরিবহনের হিসাবে কুলু-মানালি বিমানবন্দর হল হিমাচল প্রদেশ রাজ্যের ২ তম ও ভারতের ৬৫ তম ব্যস্ত বিমানবন্দর। ২০১৭-২০১৮ সালের মধ্যে বিমানবন্দরটি ৩০,৪৬৬ জন যাত্রী পরিবহন করেছে এবং বিমানবন্দরে ১০৯১ বি বিমান ওঠা নামা করেছে। ওই সময়ে বিমানবন্দরে যাত্রী পরিবহন বৃদ্ধি পেয়েছে ১৮.৬ শতাংশ এবং বিমান ওঠা নামা বৃদ্ধি পেয়েছে ২১.৫ শতাংশ।
অবস্থান
কুলু-মানালি বিমানবন্দরটি উত্তর ভারতয়ের হিমাচল প্রদেশ রাজ্যের ভূন্টার এলাকাতে অবস্থিত। এটি সমুদ্র সমতল থেকে ১,০৮৯ মিটার বা ৩,৫৭৩ ফুট উচুতে অবস্থিত। বিমানবন্দরটি অবস্থান করছে ৩১.৫২ ডিগ্রি উত্তর অক্ষাংশ থেকে ৭৭.০৯ ডিগ্রি পূর্ব দ্রাঘিমার মধ্যে। বিমানবন্দরটি হিমাচল প্রদেশ রাজ্যের কেন্দ্রস্থলে অবস্থিত।
কলু-মানালি বিমানবন্দর একটি পার্বত্য উপত্যকায় নদীর তীরবর্তী জমিতে গড়ে উঠেছে। Airport in Himachal Pradesh.
সম্প্রসারণ ও উন্নয়ন
রাষ্ট্রায়ত্ত বিমানবন্দরকে শক্তিশালী করার জন্য, হিমাচল প্রদেশ সরকার বিমানবন্দরের সম্প্রসারণ ও উন্নয়ন করার পরিকল্পনা করছে। "ইন্ডিয়ান ইনস্টিটিউট অফ টেকনোলজি (আইআইটি) রুর্কি" বিমানবন্দরের রানওয়েটি জন্য ₹২৪৮ কোটি টাকা ব্যয়ে ৫৫০ মিটার সম্প্রসারণের একটি বিস্তারিত সম্ভাব্যতা প্রতিবেদন প্রস্তুত করেছে। ভারতের ভারতীয় বিমানবন্দর কর্তৃপক্ষ (এএআই), যেটি এয়ারপোর্ট পরিচালনা করে, সেই সংস্থা রানওয়েকে আরও ৬০ মিটারের একটি সম্প্রসারণের পরিকল্পনা করেছে। Airports in Himachal Pradesh
ভেদরগঞ্জ উপজেলা
ভেদরগঞ্জ বাংলাদেশের শরীয়তপুর জেলার অন্তর্গত একটি উপজেলা।
অবস্থান ও আয়তন
ভেদরগঞ্জ উপজেলার উত্তরে মুন্সীগঞ্জ জেলার মুন্সীগঞ্জ সদর উপজেলা ও চাঁদপুর জেলার মতলব উত্তর উপজেলা, দক্ষিণে ডামুড্যা উপজেলা ও গোসাইরহাট উপজেলা, পূর্বে চাঁদপুর জেলার চাঁদপুর সদর উপজেলা ও মেঘনা নদী এবং পশ্চিমে নড়িয়া উপজেলা ও শরীয়তপুর সদর উপজেলা।
প্রশাসনিক এলাকা
ভেদরগঞ্জ উপজেলা ১৩টি ইউনিয়ন ১টি পৌরসভা ও ২টি প্রশাসনিক থানা নিয়ে ঘটিত।
পৌরসভা
ইউনিয়ন সমূহঃ-
ইতিহাস
ভেদরগঞ্জ এর নামকরণ নিয়ে বিভিন্ন জনের বিভিন্ন মতামত রয়েছে, প্রথমত, ভেদরগঞ্জ এলাকা ছিল ভেদার উদ্দিন জমিদারীর অংশবিশেষ।ভেদার উদ্দিন ১৯২৪ ক্ষ্রিস্টাব্দে এই এলাকার সফরে আসেন এবং এই প্রখ্যাত শিক্ষাবিদ ও প্রভাবশালী ব্যক্তিত্য বিক্রম্পুর পরগনার জমিদার সৈয়দ ভেদার উদ্দিন শাহের প্রয়াসে ভেদরগঞ্জ থানা প্রতিষ্ঠিত হয়।তার নামানুসারেই ভেদরগঞ্জ এর নামকরণ করা হয়। দ্বিতীয়ত, ভেদরগঞ্জের নামকরণ নিয়ে আরও একটি প্রবাদ আছে।এই প্রবাদ কাদা প্রবাদ নামে পরিচিত ।‘ভেদার’ শব্দের অর্থ কাদা।একসময় এই এলাকায় প্রচুর কাদা ছিল।কাদার জন্য মানুষের হাটা চলার ব্যঘাত ঘটত।তাই এই এলাকার নাম একে একে জনমুখে ভেদরগঞ্জ নামের পরিচিতি লাভ করে। তৃতীয়ত, অনেকের মতে, এই এলাকায় প্রচুর বেদে ছিল।নদীর পাড়ে সবসময় অসংখ্য বেদে বহর থাকত। তাই এই এলাকার নাম ভেদরগঞ্জ হয়েছে। চতুর্থত, আধুনিক গবেষণায় প্রবাদ দুটি নিছক প্রবাদ বলে প্রতিয়মান হয়েছে।মুলত ভে৪দার শাহ এর নাম হতে ভেদরগঞ্জ নামের উৎপত্তি।
জনসংখ্যার উপাত্ত
সর্বশেষ আদমশুমারি মতে ভেদরগঞ্জ এর মোট জনসংখ্যা ২,৩৭,৭৮০ জন।এর মধ্যে পুরুষ ও মহিলা যথাক্রমে ১২০৯৬০ ও ১১৬৮২০ জন।
শিক্ষা
ভেদরগঞ্জ উপজেলার শিক্ষার হার ৪০.৪৭ ভাগ।এখানে ২৩টি উচ্চ বিদ্যালয় ও প্রায় এক শত প্রাথমিক বিদ্যালয় রয়েছে। জেলার একমাত্র বিশ্ববিদ্যালয় জেড এইচ সিকদার বিজ্ঞান ও প্রযুক্তি বিশ্ববিদ্যালয় এই উপজেলার মধুপুর গ্রামে অবস্থিত।
অর্থনীতি
আধিকাংশ মানুষ কৃষিকাজ এবং ব্যাবসার সংগে জড়িত।
৯৫৮
৯৫৮ গ্রেগরীয় বর্ষপঞ্জির একটি সাধারণ বছর।
গ্রাফ (দ্ব্যর্থতা নিরসন)
গ্রাফ বলতে বোঝাতে পারেঃ
গণিতে:
কম্পিউটার বিজ্ঞানে:
অন্যান্য ব্যবহার:
বিন্যাস মিলকরণ
কম্পিউটার বিজ্ঞানে বিন্যাস মিলকরণ (Pattern matching) বলতে কোন প্রদত্ত বিন্যাস (pattern)-এর উপস্থিতি খুঁজে দেখার প্রক্রিয়াকে বোঝায়। বিন্যাস শনাক্তকরণ (pattern recognition)-এর সাথে বিন্যাস মিলকরণের পার্হক্য হল এতে প্রদত্ত বিন্যাসটি কঠোরভাবে সংজ্ঞায়িত হয়ে থাকে। সাধারণত এই বিন্যাসটি স্ট্রিং বা ট্রি সংগঠন-ভিত্তিক হয়ে থাকে।
৯৫৯
৯৫৯ গ্রেগরীয় বর্ষপঞ্জির একটি সাধারণ বছর।
বিন্যাস মিলকরণ
বিভিন্ন বস্তু ঈপ্সিত সংগঠনের অধিকারী কি না তা পরীক্ষা করার জন্য বিন্যাস মিলকরণ ব্যবহার করা হয়। অনেক সময় মিলকৃত অংশ অন্য কিছু দিয়ে প্রতিস্থাপিত করতেও এটি ব্যবহার করা হয়।